Nos magister Guillermus de Clamere, canonicus et officialis Eduensis, notum facimus universis presentes litteras inspecturis quod in nostra propter hoc presentia personaliter constitutus Stephanus dictus Preveraul de Sampigne, laude et assensu Marie uxoris sue, recognoscit se vendidisse, tradidisse, concessisse et in perpetuum quittavisse domino Renaudo, presbitero de domo reverendi patris Girardi, Dei gratia episcopi Eduensis, curato ecclesie de Ygornay, et suis heredibus, quandam suam vineam sitam in territorio dicto territorio dou Tronchoy, videlicet inter vineam dicti Renaudi, que fuit Perraudini de Ruen, et inter vineam Morelli dicti Preveraul, et inter vineam Bernardi dicti Coillon, pro septem libris Viennensium, dicto Stephano a dicto Renaudo in pecunia numerata jam solutis, prout dictus Stephanus confessus est coram nobis. Quam venditionem prefate vinee tenetur et promittit dictus Stephanus, etc. Datum anno Domini Mº CCº LXº tercio, mense novembris.